CELEX: 32012R0105
Language: lv
Date: 2012-02-07 00:00:00
Title: Komisijas Īstenošanas regula (ES) Nr. 105/2012 ( 2012. gada 7. februāris ) par atsevišķu preču klasifikāciju kombinētajā nomenklatūrā

9.2.2012   
            
            
               LV
            
            
               Eiropas Savienības Oficiālais Vēstnesis
            
            
               L 36/21
            
         KOMISIJAS ĪSTENOŠANAS REGULA (ES) Nr. 105/2012
   (2012. gada 7. februāris)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Lai piemērotu tarifus vai citus pasākumus, kas saistīti ar preču tirdzniecību, šie noteikumi attiecas arī uz jebkuru citu nomenklatūru, kura pilnībā vai daļēji balstās uz to vai pievieno tai kādas papildu apakšnodaļas un ir izveidota ar īpašiem Savienības noteikumiem.
            
         
               (3)
            
            
               Šās regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē saskaņā ar KN kodu, kas norādīts minētās tabulas 2. ailē, atbilstīgi 3. ailē noteiktajam pamatojumam.
            
         
               (4)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Preces, kas aprakstītas pielikuma tabulas 1. ailē, kombinētajā nomenklatūrā klasificē ar KN kodu, kas norādīts tabulas 2. ailē.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 7. februārī
      
         
            Komisijas un tās priekšsēdētāja vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Daudzfunkcionāla iekārta, kuras izmēri ir aptuveni 62 × 76 × 98 cm, svars ir aptuveni 153 kg un kura sastāv no skenera un elektrostatiskās iespiedmašīnas.
                  Tai ir 150 lapu ietilpīgs automātiskais lapu padevējs, kas paredzēts abpusēji apdrukātiem kopējamiem oriģināliem, 2 papīra padeves kasetes, lietotājam paredzēts vadības panelis, 2,5 GB liela RAM atmiņa un 80 GB iebūvētais cietais disks. Tā ir aprīkota ar Ethernet, WLAN un USB saskarni.
                  Mašīna spēj izpildīt šādas darbības:
                  
                              —
                           
                           
                              skenēšana;
                           
                        
                              —
                           
                           
                              drukāšana; un
                           
                        
                              —
                           
                           
                              digitālā kopēšana.
                           
                        Skenētos dokumentus mašīna var nosūtīt pa internetu (t. s. "fakss pa e-pastu/internetu").
                  Mašīna spēj reproducēt 51 A4 izmēra lapu minūtē. Skenējamo attēlu tā var samazināt vai palielināt (25 – 400 % tālummaiņa). Skenēšanas ātrums ir 70 attēlu minūtē.
                  Tikai no teksta sastāvošu materiālu mašīna drukā ar 1 200 × 1 200 dpi lielu izšķirtspēju, bet attēlus — ar 600 × 600 dpi. Kopēšanas izšķirtspēja ir 600 × 600 dpi.
                  Mašīna darbojas vai nu autonomi (kā kopētājs, kurš oriģinālu skenē un kopijas drukā ar elektrostatisko iespiedmašīnu), vai — ja tā ir pieslēgta tīklam vai pie automātiskas datu apstrādes iekārtas — kā printeris, skeneris un ierīce faksa sūtīšanai pa internetu.
               
               
                  8443 31 80
               
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu, kā arī KN kodu 8443, 8443 31 un 8443 31 80 formulējumu.
                  Ņemot vērā mašīnas pazīmes, nevienu no mašīnas funkcijām nevar uzskatīt par galveno, tāpēc klasificēšana apakšpozīcijā 8443 31 20 nav iespējama. Reproducēšanas ātrums, skenēšanas ātrums, fakts, ka mašīna aprīkota ar automātisko lapu padevēju, papīra padeves kasešu skaits, vadības panelis un tālummaiņas funkcija nav pietiekams pamats tam, lai digitālo kopēšanu uzskatītu par galveno funkciju.
                  Kopēšana un drukāšana notiek ar vienādu reproducēšanas ātrumu, jo tas atkarīgs no drukas iekārtas, kuru izmanto abām funkcijām. Arī papīra padeves kasetes tiek izmantotas gan drukāšanai, gan kopēšanai. Skenēšanas ātrums ir būtisks skenēšanai un kopēšanai. Automātisko lapu padevēju un vadības paneli vienādā mērā izmanto kopēšanai, skenēšanai un faksa sūtīšanai pa internetu. Ar tālummaiņas funkciju, kas īpaši attiecas uz kopēšanu, nepietiek, lai kopēšanu uzskatītu par galveno funkciju.
                  Mašīnas spēja pieslēgties pie automātiskas datu apstrādes (ADP) iekārtas vai tīkla ir nozīmīga īpašība, jo tas ļauj dokumentus drukāt un ieskenēt no/uz ADP iekārtu un nosūtīt tos pa internetu.
                  Tāpēc mašīna ir klasificējama ar KN kodu 8443 31 80 kā cita mašīna, kura veic divas vai vairākas drukāšanas, kopēšanas vai faksa nosūtīšanas funkcijas un kurai digitālā kopēšana nav galvenā funkcija.